open-index/open-wikipedia-markdown huggingface dataset:
When the Lady Smiles

***When the Lady Smiles*** is in nûmer dat oarspronklik yn 1983 opnaam is troch Golden Earring en útbrocht op *[[N.E.W.S. (album fan Golden Earring)|N.E.W.S.]]*. When the Lady Smiles wie it twadde nûmer op it album en waard op 3 febrewaris 1984 útbrocht as earste single fan it album. 

## Oer de fideoclip
De fideoclip foar When the Lady Smiles regissearre troch Dick Maas joech gâns opskuor. Dat kaam ûnder oare trochdat de haadpersoan fan de fideo, spile troch sjonger Barry Hay, in non oantaast yn de metro. Dy sêne waard yn Amearika út de fideo wei knipt (de folsleine ferzje mocht yn Amearika pas nei middernacht op tv fertoand wurde).

## Muzikanten
* Barry Hay - Sang & Gitaar
* George Kooymans - Gitaar & Sang
* Rinus Gerritsen - Bas & Toetsen
* Cesar Zuiderwijk - Drums
Going to the Run

***Going to the Run*** is in nûmer dat oarspronklik opnaam is troch Golden Earring en útbrocht op *[[Bloody Buccaneers (album)|Bloody Buccaneers]]*. Going to the Run wie it tredde nûmer op it album en waard yn de maitiid fan 1991 útbrocht as earste single fan it album. 

## Oer it nûmer
Going to the Run giet oer in Hells Angel neamd Ed, in freon fan Barry Hay dy 't in échte biker wie. Hy ferûngelokke, wêrnei't Barry it liet foar him skreau. Yn de tekst wurdt faak ferwiisd nei de freonskip fan Barry en Ed.

## Muzikanten
* Barry Hay - Sang & Gitaar
* George Kooymans - Gitaar & Sang
* Rinus Gerritsen - Bas & Toetsen
* Cesar Zuiderwijk - Drums
Bombay (liet fan Golden Earring)

***Bombay*** is in nûmer dat oarspronklik yn 1975  opnaam is troch Golden Earring en útbrocht op *[[Contraband (album fan Golden Earring)|Contraband]]*. Bombay wie it earste nûmer op it album en waard op 26 novimber 1976 útbrocht as iennichste single fan it album. 

## Oer it nûmer
Bombay giet oer in man dy 't út Los Angeles fuortgiet en yn Bombay in nij libben opbout sûnder in spoar efter te litten. Sawol de muzyk as de tekst fan 'Bombay' hawwe Aziatyske ynfloeden. Bekend is de yntro, dy 't bestiet út in drumsolo fan Cesar Zuiderwijk. Patricia Paay is as eftergrûnsjongeres te hearren.

## Muzikanten
* Barry Hay - Sang
* George Kooymans - Gitaar & Sang
* Eelco Gelling - gitaar
* Rinus Gerritsen - Bas & Toetsen
* Cesar Zuiderwijk - Drums

### Gastmuzikanten
* Patricia Paay - Sang
Dong-Dong-Di-Ki-Di-Gi-Dong

***Dong-Dong-Di-Ki-Di-Gi-Dong*** is in nûmer dat oarspronklik opnaam is troch Golden Earring, doe noch *The Golden Earrings* hjitten, en waard yn 1968 útbrocht as single fan Golden Earing. Dong-Dong-Di-Ki-Di-Gi-Dong is de earste nûmer ien hit fan de Golden Earring yn Nederlân. 

## Muzikanten
* Barry Hay – Sang & Gitaar
* George Kooymans – Gitaar & Sang
* Rinus Gerritsen – Bas & Toetsen
* Jaap Eggermont - Drums
Burning Stuntman

***Burning Stuntman*** is in nûmer dat oarspronklik opnaam is troch Golden Earring en útbrocht op *Naked II*. Hold Me Now wie it sânde nûmer op it album en waard yn augustus 1997 útbrocht as single. Burning Stuntman is ien fan de twa nûmers dat spesjaal skreaun is foar it akkoestyske live album *Naked II*. Foar de fideoclip waard regisseur Dick Maas oanlutsen. Yn de klip spilet Barry Hay stuntman *The Great Alonzo*.

## Muzikanten
* Barry Hay – Sang & Gitaar
* George Kooymans – Gitaar & Sang
* Rinus Gerritsen – Bas & Toetsen
* Cesar Zuiderwijk - Drums
Fortuna (Noardhorn)

De **Fortuna** is in nôt- en pelmûne yn Noardhorn yn 'e provinsje Grinslân.

De oarspronklike mûne op it hjoeddeiske plak waard likernôch om 1800 hinne boud. Nei't dy mûne yn 1890 ôfbaarnde, waard de tsjintwurdige mûne boud mei ûnderdielen fan in ôfbrutsen mûne út Grypskerk. Dy mûne, 'de Vrouwe Ida', wie boud yn 1856.  

De wjukken hawwe in flecht fan 21 meter. De wjukken hawwe selsswichting hân, mar sûnt de jierren 1970 hawwe de wjukken sylhekwurk en nei de grutte restauraasje fan 1983 bleau dat sa.

Frijwillige mûnders soargje der foar dat de mûne regelmjittich wurket.  

## Namme
By in restauraasje yn 'e jierren 1950 krige de mûne de namme 'De Specht'. Dat wie de mûnder min nei't sin, dy't as namme 'De Fortuin' yn 'e holle hie. De skilder brocht lykwols yn 1961 by fersin de namme 'Fortuna' oan. Op 'e nij wie de mûnder lilk en de namme waard wer feroare yn 'Fortuin'. Sûnt 2009 waard it wer 'Fortuna' en is de namme 'Fortuin' wer fan de mûne ferwidere. 

## Keppeling om utens
* Mûnedatabase
* Grinslânske Mûnen
* Allemolens.nl
Another 45 Miles

***Another 45 Miles*** is in nûmer dat oarspronklik opnaam is troch Golden Earring, en waard op 24 novimber 1969 útbrocht as single fan Golden Earing. It is it lêste Earring-nûmer dêr't drummer Sieb Warner op te hearren is.

## Oer it nûmer
Another 45 Miles is ynspirearre op twa toernees fan de band yn de Feriene Steaten, en giet oer in man dy 't nei in lange rit noch 45 myl (72 kilometer) ride moat oant er wer thús is by syn húshâlding.

## Muzikanten
* Barry Hay – Sang & Gitaar
* George Kooymans – Gitaar & Sang
* Rinus Gerritsen – Bas & Toetsen
* Sieb Warner - Drums
Rowwen Hèze

**Rowwen Hèze** is in Nederlânske Folkband oprjochte yn 1985 yn America, Limburch.  De band brocht yn 1987 syn debútalbum *Rowwen Hèze* út. De teksten fan de band gean benammen oer deistige libben, dronkenskip, de fanfare, de natoer en de Peel. Rowwen Hèze hat achttjin studio-albums en fjouwer live-albums útbrocht.

## Skiednis
De band waard yn 1985 oprjochte troch gitarist Theo Joosten, bassist Jan Philipsen en drummer Mart Deckers, earder fan *The Legendary Texas Four*. By de syktocht nei in sjonger bliek Jack Poels earder fan *Bad Edge* in geskikte kandidaat. Poels stelde wol as betingst dat er ien ferske yn it Limburchsk sjonge mocht.

Yn de earste jierren fan harren bestean spile Rowwen Hèze noch benammen Ingelsktalige covers fan ûnder oaren Thin Lizzy. In jierliks weromkommend fenomeen foar Rowwen Hèze en in soad oare Limburchsk bands wie om om de karnaval hinne in karnavalsnûmer te skriuwen.
Yn 1987 skreau Rowwen Hèze it nûmer *Niks stront niks*, dat de lanlike media helle yn ferbân mei de nochal kontroversjele tekst. Dit nûmer yn kombinaasje mei de lanlike opskuor deromhinne betsjutte de earste lanlike bekendheid foar Rowwen Hèze. Yn desimber fan datselde jier ferskynde harren earste eigen album, Rowwen Hèze. Fan doe ôf lei de band him foar in grut part ta op teksten yn it Limburchsk, yn stee fan it Ingelsktalige (cover)repertoire.

## Diskografy
### Studio-albums

### Live-albums

### Kompilaasje-albums
BLØF

**BLØF**  *(út te sprekken as: 'bluf')* is in Nederlânske popgroep oprjochte yn 1992 yn Middelburg.  De band brocht yn 1995 syn debútalbum *Naakt Onder De Hemel* út. BLØF hat tolve studio-albums en trije live-albums útbrocht.

## Skiednis
BLØF waard oprjochte yn 1992. Yn de earste jierren spilen se as coverband. It earste album mei eigen nûmers, *Naakt Onder De Hemel*, waard yn eigen behear útbrocht. Yn 1998 waard BLØF bekend by it grutte publyk mei de single Liefs uit Londen.
Op 17 maart 2001 ferstoar drummer Chris Götte nei in ferkearsûngelok mei syn motor. It album *Blauwe ruis* út 2002 is opdroegen oan Götte. Yn Norman Bonink earder fan de Frank Boeijen Groep waard in ferfanger foar Götte fûn.

Yn 2004 skoarde BLØF in nûmer 1 hit mei in Nederlânsk/Ingelske bewurking fan it nûmer "Holiday in Spain" fan de Counting Crows. It nûmer waard tegearre mei de Counting Crows opnommen.

## Diskografy
### Studio-albums

### Live-albums

### Kompilaasje-albums
Aube (rivier)

De **Aube** is in rivier yn Frankryk, in rjochter sydrivier fan de Seine. De rivier is 248,9 kilometer lang.   De rivier jout syn namme oan it departemint Aube. De boarne leit yn it departemint Haute-Marne, op it plato fan Langres, by de stêd Auberive. De Aube streamt troch de departeminten Haute-Marne, Côte-d'Or, Aube en Marne en mûnet út yn de rivier de Seine by Marcilly-sur-Seine. Stêden lâns de rivier binne ûnder oare Bar-sur-Aube en Arcis-sur-Aube.

## Grutste sydrivieren
* Aubette
* Aujon
* Landon
* Voire
* Ravet
* Meldançon
* Puits
* Huitrelle
* Herbissonne
* Barbuise
* Salon
* Superbe
Miss Montreal (band)

**Miss Montreal** is in Nederlânske popgroep oprjochte yn 2008.  De band brocht yn 2009 syn debútalbum *Miss Montreal* út. Miss Montreal hat seis studio-albums útbrocht.

## Diskografy
### Studio-albums

### Kompilaasje-albums
Middelstum

**Middelstum** (Grinslânsk: *Middelsom*) is in doarp yn de gemeente Iemsdelta yn de provinsje Grinslân. De radiale wierstruktuer fan it doarp is goed bewarre bleaun en it sintrum is oanwiisd as beskerme doarpsgesicht.

## Bestjoer
Fan 1795 oant 1990 wie Middelstum in selsstannige gemeente. Njonken Middelstum hearden dêr ek de doarpen en buorskippen Anderwereld, Engeweer, Fraamklap, Huizinge, Oosterburen, De Palen, Rodeschool en Toornwerd by. In pear hûzen fan it doarp Kantens foelen ek noch ûnder de gemeente Middelstum. By de weryndieling fan 1990 binne dy by de doe foarme gemeente Eemsmond yndield. Eemsmond fusearre op 1 jannewaris 2019 mei de gemeenten De Marne, Bedum en Winsum ta de gemeente It Hegelân.

## Wapen
It wapen fan Middelstum bestiet út in sulveren skyld mei in blauwe ridder, de hillige Hippolytus, patroanhillige fan Middelstum. Boppe it skyld is in gouden kroan mei trije blêden. 

## Skiednis
Middelstum is in âld wierdoarp dat foar it earst yn de 9e iuw neamd waard doe't in Ditmar lân yn it doarp *Mitilistenheim* yn Hunsingo weijoech oan de abdij fan Fulda. Yn 945 waard it plak *Midisheim* neamd, om 1000 hinne *Midlisthem*', yn 1300 *Midlestum*, yn 1372 *Myddelstum*en yn 1388 lang om let *Middelstum*.

By it doarp stiene in hiel skoft de boargen Asingaboarch en Mentheda, dy't alle twa yn de 18e iuw (resp. yn 1744 en 1738) ôfbrutsen waarden. Fan de Asingaboarch bleau it poartegebou stean. Noardlik fan it doarp is de ferdigeningstoer fan de boarch Ewsum (ôfbrutsen yn 1863) noch oanwêzich. De famylje Fan Ewsum bewenne letter de boarch Nienoard by De Like.  

De trekfeart Bûterdjip waard yn 1660 fan Bedum oer Middelstum nei Kantens trochlutsen. Dy farferbining waard oan it ein fan de 19e iuw fan grut belang en makke de bou fan in oaljemûne, in houtseachmûne, in suvelfabryk en in stienfabryk mooglik. 

Tsjin it ein fan de 19e iuw waard it spoar Grins-Delfsyl oanlein. Middelstum krige oan it spoar in eigen halte. Dat stasjon is yn 1953 sletten.  

Op 8 augustus 2006 waard it doarp troch de ierdgaswinning troffen troch in ierdbeving, dy't in krêft fan 3.5 op de Skaal fan Richter hie. Oant doe wie it de swierste ierdskodding fan de noardlike provinsjes.

## Befolkingsferrin

## It besjen wurdich
Yn 1445 waard yn opdracht fan de rike haadling Onno fan Ewsum de letgoatyske Sint-Hippolytustsjerke boud. Yn 1863 waard in twadde tsjerke boud yn Middelstum, de noch jimmeroan oanwêzige fermanje. Yn 1869-1870 lieten ek de grifformearden yn it doarp in monumintale tsjerke bouwe. De moderne grifformeard-frijmakke tsjerke fan Middelstum besit in oargel fan Petrus van Oeckelen.  

Yn it doarp is in lyts museum, de bakkerij Mendels, dy't foar in grut part 17e iuwsk is. Fierder is der it Kriichsmuseum Middelstum. In oar 17e-iuwsk gebou is de herberch De Valk. Oan de noardkant fan Middelstum rjochting Toornwerd stiet de nôt- en pelmûne De Hoop út 1855.

## Ofbylden

Ofbyld:Middelstum, villa Mentheda.jpg|*Filla Mentheda*
Ofbyld:Middelstum, nôtmûne De Hoop.jpg|*De Hoop*
Ofbyld:Middelstum, grifformearde tsjerke en pastorij.jpg|*Hoekstientsjerke en pastorij*
Ofbyld:Middelstum, poartegebou Asingaboarch.jpg|*Poartegebou Asingaboarch*
Kensington (band)

**Kensington** is in Nederlânske rockband oprjochte yn 2005 yn Utert. De band brocht yn 2011 syn debútalbum *Borders* út. Kensington hat fiif studio-albums en ien live-album útbrocht.

## Skiednis
Kensington ûntstie yn 2005 neidat de skoalband *Quad* útinoar gie, omdat de gitarist de band ferliet. Sjonger-gitarist Casper Starreveld, bassist Jan Haker en drummer Lucas Lenselink besleaten tegearre mei nije gitarist Eloi Youssef fierder te gean as Kensington. Yn 2007 ferliet drummer Lenselink de band; syn ferfanger waard fûn yn Niles Vandenberg, earder fan *Griffin*. Op 12 novimber 2021 makke de band bekend dat Eloi Youssef de band ferlitte sil. Yn septimber 2022 treedt de band foar it lêst op mei Youssef.

## Diskografy
### Studio-albums

### Live-albums
Kensington

; Kensington kin ferwize nei:
* in paleis yn Londen, Kensington Palace
* in park yn Londen, foarhinne de privee-tunen fan it paleis, Kensington Gardens
* In Nederlânske band oprjochte yn 2005, Kensington (band)
* in wyk fan West-Londen, Kensington (Londen)
* in wyk fan Liverpool, Kensington (Liverpool)
Di-rect

**Di-rect** is in Nederlânske Rockband oprjochte yn 1999 yn De Haach.  De band brocht yn 2001 syn debútalbum *Discover* út. Di-rect hat acht studio-albums en twa live-albums útbrocht.

## Skiednis
Di-rect waard yn 1999 oprjochten troch de heit fan Jamie, (Dick Westland). It klikte daaliks tusken de teeners, sjonger & gitarist Tim Akkerman, gitarist Spike, bassist  Bas van Wageningen en drummer Jamie Westland doe tusken de 15 en 19 jier âld. Se brochten in demo út mei fiif nûmers, wêrûnder *Just the way I do*. Yn 2001 kaam harren debútalbum út en *Just the way I do* waard útbrocht as earste single. Yn 2009 ferliet sjonger Tim Akkerman de band om him te rjochtsjen op in solo-karriêre. Syn opfolger waard socht mei behelp fan in tillefyzjeprogramma útstjoerd troch BNN. De winner fan it programma en opfolger fan Tim waard Marcel Veenendaal.

## Diskografy
### Studio-albums

### Live-albums
BZB

**BZB** (ôfkoarting fan **Band Zonder Banaan**) is in Nederlânske folk/hardrockband oprjochte yn 1992 yn Volkel, Noard-Brabân. De band is ûntstien út de metalband Zymosis. De band brocht yn 1995 syn debútalbum *Sigarendanz auf meine bielen* út. BZB hat acht studio-albums en twa live-albums útbrocht.

## Diskografy
### Studio-albums

### Live-albums

### Kompilaasje-albums
Van Dik Hout

**Van Dik Hout** is in Nederlânske Popgroep oprjochte yn 1989 yn De Helder.  De band brocht yn 1994 syn debútalbum *Van Dik Hout* út. Yn 2021 ferstoar drummer Oscar Kraal oan kanker. Van Dik Hout hat njoggen studio-albums en twa live-album útbrocht.

## Diskografy
### Studio-albums

### Live-albums

### Kompilaasje-albums

## Keppeling om utens
* * Offisjele webside
Drukwerk

**Drukwerk** is in Nederlânske popgroep dy't yn 1978 yn Amsterdam oprjochte waard. De band brocht yn 1981 syn debútalbum *Drukwerk* út. Yn 1990 waard de band opheft, mar yn 2013 makke de band in trochstart. De teksten fan de band binne faak in protest tsjin in aktueel tema. Drukwerk hat acht studio-albums en twa live-albums útbrocht. 

## Diskografy
### Studio-albums

### Live-albums

### Kompilaasje-albums
Anton Pieck Museum

It **Anton Pieck Museum** yn de Gelderske stêd Hattem, oan de Noordwal, eksposearret wurk fan de Nederlânske keunstskilder en grafikus Anton Pieck. It museum waard yn 1984 iepene troch de keunstner en prinses Margriet. It museum jout in brede en ferdjipjende kyk yn it wurk en libben fan Anton Pieck. It museum lit sjen dat Anton Pieck njonken yllustrator in betûft grafysk keunstner wie. 

It museum toant orizjinele skilderijen, etsen, litografyen en seefdrukken. Yn it sûterrain binne de orizjinele etsparse, dêr't Pieck sels al syn etsen op parse, en syn wurkhoeke te sjen.

## Beskriuwing
Yn it sûterrain is it wurkplak fan Anton Pieck neimakke: syn stoel en de tekentafel dêr 't er jierrenlang oan tekene, mei alle orizjinele attributen dy 't - nei it ferstjerren fan Pieck op 24 novimber 1987 - oan it museum skonken binne.

Net alle wurken fan Pieck wurde tagelyk toand; de útstalde wurken wurde jierliks wiksele, mar wol sa, dat altyd foarbylden fan de ferskillende techniken dy't de keunstner hantearre te sjen binne.

In jier foar syn ferstjerren makke Pieck foar it museum in skilderij fan De Teut, in folkswyk yn Amersfoart dy't anno 1916 ôfbylde waard. 

Oant 1 jannewaris 2019 dielde it museum de yngong mei it Voerman Museum.
Is Ook Schitterend

**Is Ook Schitterend**, ek bekend ûnder de ôfkoarting **I.O.S.**, wie in Nederpopband. Fan 2005 ôf waard de ôfkoarting brûkt as offisjele namme. De popgroep waard oprjochte yn Grins en wie aktyf tusken 1996 en 2009. De band brocht yn 1997 syn debútalbum *Hemel & aarde* út. Op 3 oktober 2009 folge in ôfskiedskonsert yn Paradiso. Is Ook Schitterend hat fiif studio-albums en ien live-album útbrocht. 

## Diskografy
### Studio-albums

### Live-albums

### Kompilaasje-albums
Eastrail 177 Trilogy

De ***Eastrail 177 Trilogy***, ynformeel faak de **''Unbreakable''-filmsearje** neamd, is in Amerikaanske filmtrilogy fan superheldefilms en psychologyske skrillers. De trilogy bestiet út 'e films *[[Unbreakable (film)|Unbreakable]]* (2000), *[[Split (Amerikaanske film út 2016)|Split]]* (2016) en *[[Glass (film út 2019)|Glass]]* (2019). Alle trije films waarden regissearre, skreaun en mei-produsearre troch de Yndiaask-Amerikaanske filmmakker M.&nbsp;Night Shyamalan.

## ''Unbreakable''

Yn *Unbreakable* oerlibbet David Dunn (Bruce Willis) as iennichste in treinramp. De lichaamlik beheinde stripekspêr Elijah Price (Samuel L. Jackson) oppenearret in bizarre ferklearring: Dunn soe in ûnbrekbere superheld wêze. Hoewol't der yn 't earstoan frijwat gatten yn dy teory sitte, rekket Dunn der úteinlik fan oertsjûge dat Price gelyk hat. Hy begjint him as superheld te hâlden en dragen. It docht lykwols bliken dat Price, dy't himsels as supersmjunt sjocht, hiel fier gien is om Dunn te finen.

*Unbreakable* waard regissearre troch M. Night Shyamalan nei in senario fan himsels. De film gie op 21&nbsp;novimber 2000 yn premiêre, en brocht $248,1&nbsp;miljoen op tsjin in budget fan $75&nbsp;miljoen. 

## ''Split''

Yn *Split* pakt de schizofrene Kevin Wendell Crumb (James McAvoy) troch jierrenlange mishanneling troch syn mem om mei 23 alternative persoanlikheden. De psychoterapy dy't er ûntfangt fan syn psychiater Karen Fletcher (Betty Buckley) helpt net bot; krektoarsom: syn persoanlikheden wurde almar eigensinniger. Ien fan harren, Dennis, ûntfiert trije teenagefamkes om se te ferkrêftsjen, mar in oaren, Patricia, beskermet de famkes om se te 'offerjen' oan "It Bist", in fjouwerentweintichste persoanlikheid dy't himsels manifestearret as in groteske psychopaat en kannibaal. 

*Split* waard regissearre troch M. Night Shyamalan nei in senario fan himsels. De film waard op 26&nbsp;septimber 2016 foar it earst fertoand op Fantastic Fest en gie op 20&nbsp;jannewaris 2017 yn premiêre. *Split* brocht $278,5&nbsp;miljoen op tsjin in budget fan $9&nbsp;miljoen. 

## ''Glass''

Yn *Glass* ûntfiert Kevin Wendell Crumb (James McAvoy), dy't ûnderwilens fan 'e media de bynamme de Kliber krigen hat, fanwegen syn withoefolle persoanlikheden, op 'e nij in stikmannich jonge froulju. Diskear grypt David Dunn (Bruce Willis) yn, dy't no aktyf is as superheld ûnder de namme de Opsichter. Allebeide wurde se lykwols oppakt troch de plysje, en se bedarje yn itselde psychiatrysk sikehûs dêr't Elijah Price (Samuel L. Jackson), alias Mr. Glass, al njoggentjin jier fêstholden wurdt. Dêr komt it ta in nij gefjocht tusken de Kliber en de Opsichter, dat manipulearre wurdt troch Price. De wiere fijân blykt lykwols dokter Ellie Staple (Sarah Paulson) te wêzen, in aginte fan in klandestine organisaasje dy't har foardocht as psychiater, sadat se sawol superhelden as supersmjunten út 'e wei romje kin.

*Glass* waard regissearre troch M. Night Shyamalan nei in senario fan himsels. De film gie op 18&nbsp;jannewaris 2018 yn premiêre, en brocht $247,0&nbsp;miljoen op tsjin in budget fan $20&nbsp;miljoen.
First Floor Features

**First Floor Features**, ek wol ôfkoarte ta **FFF**, wie in Nederlânske filmstudio, filmdistributeur en tillefyzjestudio, dy't bestie fan 1984 oant 2004. It bedriuw wie frijwol synonym mei syn oprjochters en eigners Laurens Geels en Dick Maas.

## Skiednis
First Floor Features waard yn 1984 oprjochte troch Laurens Geels en Dick Maas. Dyselden hiene inoar oarspronklik met op it Ynternasjonaal Filmfestival fan Cannes, yn Frankryk. Nettsjinsteande beskate ûnderlinge ferskillen op it mêd fan smaak, besleaten de beide mannen mei-inoar yn see te gean. Harren útgongspunt by de oprjochting fan First Floor Features wie: films produsearje troch sawol saaklik as artistyk it ûnderste út 'e kanne te heljen, mar sûnder dêrby jins ûnôfhinklikens te ferliezen. Geels wie fan it begjin ôf oan fierhinne ferantwurdlik foar it saaklike riden en farren, wylst Maas it artistike sjeny wie.

De earste film dy't First Floor Features makke, wie yn 1985 *[[Abel (film)|Abel]]*, ûnder rezjy fan Alex van Warmerdam, dy't útbrocht waard yn 1986. Dy film wie in grut súkses en sleepte ferskate Gouden Keallen yn 'e wacht. Itselde jiers folge *[[Flodder (film)|Flodder]]*, fan Maas sels, dat kommersjeel noch súksesfoller wie en mei 2,3&nbsp;miljoen ferkochte bioskoopkaartsjes ien fan 'e bêst besocht Nederlânske films aller tiden waard. 

Oan it begjin fan 'e 1990-er jierren besleaten Geels en Maas yn Almeare harren Film Factory te bouwen, in reuseftich filmstudiokompleks dêr't sysels en oare filmmakkers út hiel West-Jeropa tenei telâne kinne soene foar it meitsjen fan harren films. De bou koste mar leafst ƒ10&nbsp;miljoen, mar de animo foar it gebrûk fan it kompleks wie in stik minder as ferwachte. De Film Factory kaam sadwaande eins nea út 'e reade sifers. De bou fan it kompeks lette, derop weromsjend, de delgong fan First Floor Features yn.

Yn 'e 1990-er jierren hie de studio noch ferskate grutte kommersjele súksessen, lykas de film *[[Flodder in Amerika!]]*, út 1992, de tillefyzjesearje *[[Flodder (tillefyzjesearje)|Flodder]]*, dy't rûn fan 1993 oant en mei 1995, mei in koarte comeback yn 1998, en de mannichfâld bekroande film *[[Karakter (film)|Karakter]]*, út 1997. Om út te brekken nei de ynternasjonale merk besochten Geels en Maas om Ingelsktalige films te meitsjen, mar dat wie gjin súkses. *[[Do Not Disturb (film út 1999)|Do Not Disturb]]* (1999) die it net goed yn 'e bioskopen, wylst *[[Down (film)|Down]]* (2001), in remake fan Maas syn debútfilm *[[De Lift]]*, sels in folsleine flop wie.

Wylst de finansjele swierrichheden har opsteapelen, waard de gearwurking fan Geels en Maas almar stroever. Yn 2001 stapte Maas mei rûzje út it bedriuw. Dat litte neitiid in sieltôgjend bestean oant it úteinlik yn 2004 bankrot ferklearre waard.

## Films

## Tillefyzje
**[[Flodder (tillefyzjesearje)|Flodder]]* (1993–1995 en 1998)
**[[Westzijde Posse (tillefyzjesearje)| Westzijde Posse]]* (1996–1997)
't Zandt (Grinslân)

**'t Zandt** (Grinslânsk: 't Zaand) is in doarpke yn de Grinslânske gemeente Iemsdelta. Oant 1990 wie 't Zand in selsstannige gemeente.

## Skiednis
It doarp ûnstie nei ynpoldering fan de eardere Fivelboezem troch muontsen fan it kleaster Blomhof. De namme ferwiist nei in sânrêch yn dy âlde boezem dêr't it doarp letter op boud waard. De bewenners wenje net yn 't Zandt mar op 't Zandt. 

De oarspronklik oan Marije wijde tsjerke mei syn frijsteande toer datearret út de 13e iuw. Nei de Ofskieding krige it doarp yn 1856 ek in grifformearde tsjerke.  

Bûten it doarp op it plak fan de pleats Alberdaheerd stie eartiids in boarch, dy't bewenne waard troch it skaai Alberda. De boarch is al lang ferlyn ôfbrutsen, mar it plak mei de grêft, in leane en beammen is noch jimmeroan werom te kennen. In oare boarch wie  Ompteda, dy't oan de rjochterkant fan de wei nei Spijk stie en healwei de 18e iuw sloopt waard.

't Zandt waard boud op in sânplaat dy't al bestie yn 'e tiid dat de dyk Godlinze-Schatsborg-Zeerijp as beskerming tsjin it wetter oanlein waard. Yn dy tiid rûnen waadrinners al fan de dyk nei de sânplaat en werom. Dêrby brûkten hja stokken, dy't yn de rin fan de tiid moaier makke waarden. Sa kamen de ynwenners fan 't Zandt oan harren bynamme "'t Zandster Handstokken". De skoalle fan 't Zandt hjit "De Zandplaat". 

't Zandt leit in pear kilometer noardlik fan it spoar Grins-Delfsyl. Yn de oarspronklike plannen soe in halte nei it doarp ferneamd wurde, mar dat feroare en de halte krige by it iepenjen de namme fan it doarp Oosterwijtwerd.

## Brân
Yn 'e hjerst fan 2007 hold in rige brannen it doarp yn 'e besnijing. Ferskillende leechsteande hûzen en skuorren baarnden ôf en yn it nijs waard in soad skreaun oer de "pyromaan fan 't Zandt". 't Zandt krige in plysjepost, dy't it doarp yn 'e gaten hâlde moast.   

De plysje trapearre immen fan it doarp, dy't op 18 desimber oanholden waard. Op 7 jannewaris 2008 koe de plysjepost wer opheven wurde. De rjochtbank achte de man skuldich oan ien brânstifting, twaris it besykjen dêrta, it ferstjoeren fan driichbrieven en it besit fan yllegaal fjoerwurk en krige dêrfoar 24 moannen finzenis.

## Gemeente
De gemeente 't Zandt bestie oant 1990 en njonken it haadplak 't Zandt bestie de gemeente fierder út: Eenum, De Groeve, Kolhol, Korendijk, Leermens, Lutjerijp, Oosterwijtwerd, Ter Horn, 't Zandstervoorwerk, Zeerijp en Zijldijk. De gemeente 't Zandt waard yn 1990 ûnderdiel fan de gemeente Loppersum en sûnt de weryndieling fan 2021 heart it doarp by de gemeente Iemsdelta. 

## Ofbylden

Ofbyld:Hoofdstraat43 tZandt.jpg|*Herberch*
Ofbyld:Zandt - gereformeerde kerk.jpg|*PKN-tsjerke*
Ofbyld:Mariakerk tZandt.jpg|*Marijetsjerke*
Ofbyld:Sarrieshut tZandt.jpg|*Sarrieshut (âld moundershûs)*
Ofbyld:Overzicht voorgevel met linker zijgevel - 't Zandt - 20347644 - RCE.jpg|*Omtadaburgh*
Ofbyld:Alberdaheerd voorzijde.jpg|*Albadaheerd*
Intwine

**Intwine** wie in Nederlânske rockband oprjochte yn Tilburg en aktyf tusken 2001 en 2010. De band brocht yn 2003 syn debútalbum *Intwine* út. De band krige ienige bekendheid trochdat sjonger Roger Peterson meidie oan it programma *Idols*. Intwine hat fjouwer studio-albums en ien live-album útbrocht. 

## Diskografy
### Studio-albums

### Live-albums
Jovink en de Voederbietels

**Jovink en de Voederbietels** wie in Nederlânske rockband oprjochte yn Hummelo, Achterhoeke en wie aktyf tusken 1992 en 2017. De band brocht yn 1994 syn debútalbum *Gold!* út. Jovink en de Voederbietels hat njoggen studio-albums en ien live-album útbrocht. 

## Diskografy
### Studio-albums

### Live-albums
Go Back to the Zoo

**Go Back to the Zoo** wie in Nederlânske rockband oprjochte yn Nimwegen en wie aktyf tusken 2008 en 2016. De band brocht yn 2010 syn debútalbum *Benny Blisto* út. Yn 2016 kundige band oan mei Go Back to the Zoo op te hâlden om't se in oare muzikale rjochting út woene. Dêrnei binne de bandleden fierder gien as St. Tropez. Go Back to the Zoo hat trije studio-albums útbrocht.

## Diskografy
### Studio-albums
Kane (Nederlânske band)

**Kane** wie in Nederlânske Rockband oprjochte yn De Haach en wie aktyf tusken 1998 en 2014. De band brocht yn 2000 syn debútalbum *As Long As You Want This* út. Yn de rin fan de jierren hat Kane in protte bandleden ferspile De boarnen binne it der net hielendal oer iens, oer wa't der no echt bandlid west hat, en wa't allinnich mar meiwurke hat as sessy-muzikant en of as live-muzikant. Kane hat sân studio-albums en fiif live-albums útbrocht.

## Diskografy
### Studio-albums

### Live-albums

### Kompilaasje-albums
Audio Adam

**Audio Adam** is in Nederlânske rockband oprjochte yn 2009 yn Grinslân. De band brocht yn 2012 syn debútalbum *This is Our Home* út. Nei it fuortgean fan gitarist Jasper Dijkstra yn 2017 is Audio Adam fjirder gien as trijemans formaasje. Audio Adam hat trije studio-albums útbrocht. 

## Diskografy
### Studio-albums
Krezip

**Krezip** is in Nederlânske popgroep oprjochte yn 1997 yn Tilburg. De band brocht yn 1998 syn debútalbum *Run Around* út. Yn 2009 waard de band opheft, mar yn 2019 makke de Nederlânske band in trochstart. Krezip hat seis studio-albums en ien live-album útbrocht. 

## Diskografy
### Studio-albums

### Live-albums

### Kompilaasje-albums
Rancor

In **rancor** is in fiktyf, reuseftich, waarmbloedich rôfdier út 'e ''Star Wars''-franchise, dat op twa skonken giet. It is lânseigen op 'e planeten Dathomir, Lehon en Felucia. De rancor waard yntrodusearre yn 'e film *[[Star Wars: Episode&nbsp;VI&nbsp;– Return of the Jedi]]* (1983), it lêste diel fan 'e oarspronklike ''Star Wars''-trilogy. Dêryn wurdt in rancor op 'e planeet Tatooine finzen holden troch de gangster Jabba de Hutt, dy't de Jedi-ridder Luke Skywalker oan it bist besiket op te fuorjen. Luke is de rancor lykwols te fluch ôf en deadet it bist.

Yn 'e roman *[[The Courtship of Princess Leia]]* (1994), fan Dave Wolverton, reitsje Han Solo, prinsesse Leia en de androïde C-3PO strâne op 'e planeet Dathomir, dêr't se yn kontakt komme mei in clan 'heksen', froulju dy't 'sterk yn de Krêft binne', mar gjin formele training ûndergien hawwe. Dyselden hâlde nuete rancors en brûke se as riid- en lêstdieren.

## Sjoch ek
*sarlacc
Kane

*Kane (Nederlânske band), in Nederlânsk rockband
*Kane (Amerikaanske band), in Amerikaanske rockband
*Kāne (god), ien fan 'e wichtichste Hawaïaanske goaden
*kane (ynstrumint), in Japansk muzykynstrumint
Millennium Falcon

De ***Millennium Falcon*** is in fiktyf romteskip út 'e ''Star Wars''-franchise. It waard foar it earst neamd yn 'e roman *[[Star Wars: From the Adventures of Luke Skywalker]]*, út 1976, de ferboeking fan it senario fan 'e film *[[Star Wars: Episode&nbsp;IV&nbsp;– A New Hope]]*, dy't in jier letter útkaam, yn 1977. Foar dy film waard it romteskip fysyk foarmjûn troch produksje-ûntwerper Joe Johnston. Hy makke dat de *Millennium Falcon* der op sa'n manear út kaam te sjen dat it yn alle sitewaasjes fuort werkenber wie, mei in ôfplatte, rûnige foarm, dy't wol wat wei hat fan in fleanende skûtel. De eigentlike miniatueren foar de opnamen waarden makke troch special effects-technikus Grant McCune.

Sûnt 1977 hat de *Millennium Falcon* te sjen west yn 'e tillefyzjespecial *[[Star Wars Holiday Special]]* (1978) en de films *[[Star Wars: Episode V – The Empire Strikes Back]]* (1980), *[[Star Wars: Episode&nbsp;VI&nbsp;– Return of the Jedi]]* (1983), *[[Star Wars: Episode&nbsp;VII&nbsp;– The Force Awakens]]* (2015), *[[Star Wars: Episode&nbsp;VIII&nbsp;– The Last Jedi]]* (2017), ** (2018) en *[[Star Wars: Episode IX – The Rise of Skywalker]]* (2019). Dêrnjonken spile it romteskip ek in rol yn *[[The Lego Movie]]* (2014), yn ferskate ôfleverings fan ''Star Wars''-tekenfilmsearjes en yn withoefolle spin-offwurken, lykas romans, strips en fideospultsjes. De roman *[[Millennium Falcon (roman)|Millennium Falcon]]* fan James Luceno, út 2008, giet spesifyk oer it romteskip.

Yn *Solo: A Star Wars Story* wurdt de *Millennium Falcon* foarsteld as in licht frachtskip fan it type YT-1300, makke op 'e planeet Corellia. It kompjûtersysteem fan it skip wurdt belicheme troch de androïde L3-37, dy't yn dyselde film yn it skip yntegrearre wurdt. De *Millennium Falcon* stiet bekend as it romteskip fan 'e Corelliaanske smokkelder en rebel Han Solo en dy syn ko-piloat, de Wookiee Chewbacca. It skip wie earder eigendom fan Han syn maat Lando Calrissian, dy't it lykwols oan Han ferlear doe't er it brûkte as ynset by in kaartspul (lykas werjûn yn *Solo: A Star Wars Story*). Hoewol't de *Millennium Falcon* der (mei sin) âld en fertutearze útsjocht, is it eins ien fan 'e fluchste romteskippen fan 'e *Star Wars*-kanon. It skip spilet yn 'e films in rol fan krúsjaal belang by de oerwinnings fan it Rebelleferbûn en de Nije Republyk op it Galaktysk Keizerryk en de Earste Oarder.
Wookiees

**Wookiees** (inkeltal: **Wookiee**, útspr.: [ˈwukiː]; likernôch: "wû-kii" mei de w fan "skowe") binne in fiktyf ras fan humanoïde bûtenierdske wêzens út 'e ''Star Wars''-franchise. Se binne ôfkomstich fan 'e planeet Kashyyyk (útspr.: [kɑˈʃiːk], likernôch: "ka-sjiik"), dy't in tropysk klimaat hat en foar it meastepart begroeid is mei wâlden. Se sprekke ferskate talen, wêrfan't Shyriiwook it meast brûkt wurdt. Minderheidstalen binne û.m. Thykarann en Xaczik. Wookiees fersteane wol Basaalsk, de lingua franca fan it Stjerrestelsel, mar harren stimbannen hawwe net de juste foarm om dy taal sprekke te kinnen. Wookiees steane oer it algemien wantrouwich foar leden fan oare rassen oer, en dêr hawwe se goede redens foar, mei't se gauris it slachtoffer west hawwe fan slavehellers. As har fertrouwen ienris wûn is, binne se lykwols tige tawijde freonen.

Wookiees ûnderskiede har troch in reuseftich lichemsstal, mei in trochsneed lingte fan 2.20&nbsp;m. Boppedat binne se oer it hiele lichem begroeid mei in pels fan lang hier, dat ornaris brún fan kleur is, mar ek wyt of swart wêze kin. Mei't se hielendal oerdutsen binne troch har pels, drage Wookiees gjin klean. Oft se no yn 'e woastyn fan Tatooine ferkeare, of yn it tuskenbeiden reinwâld op 'e boskmoanne Endor, of op 'e snieflakten fan 'e iisplaneet Hoth, Wookiees wurde oeral tsjin hjittens en kjeld beskerme troch harren pels. Hoewol't der gjin boarnen binne dy't befêstigje dat George Lucas, de betinker fan *Star Wars*, harren dêrop basearre hat, lykje de Wookiees fan uterlik tige op hoe't de *[[sasquatch]]* út 'e Amerikaanske folkloare faak foarsteld wurdt.

De krêft fan Wookiees is suver sprekwurdlik. De bekendste Wookiee is Chewbacca, de freon en ko-piloat fan Han Solo yn it romteskip de *[[Millennium Falcon]]*. Han seit op in stuit yn 'e film *[[Star Wars: Episode&nbsp;IV&nbsp;– A&nbsp;New Hope]]* (1977) dat in Wookiee in minske samar de earms fan it liif skuorre kin as er lulk wurdt. Der is gjin ras fan bûtenierdske wêzens yn 'e *Star Wars*-kanon dy't de Wookiees belykje kin wat poere lichemskrêft oangiet. Wookiees hawwe ek skerpe sintugen; benammen harren rooksin is sterk ûntwikkele. Teffens hawwe se in hiel goede hân-eachkoördinaasje en binne se dêrom trochinoar treflike skerpskutters. It wapen dêr't Wookiees oer it algemien de foarkar oan jouwe, is de 'bôgesmiter' (Ingelsk: *bowcaster*), in foarm fan 'e krúsbôge, dêr't pylken mei ôfsketten wurde.

Wookiees hawwe in folle langere libbensspanne as minsken. As se net troch geweld of ûngemak oan har ein komme, kinne se ferskate iuwen libje. Chewbacca, bygelyks, is yn 'e oarspronklike ''Star Wars''-trilogy likernôch twahûndert jier âld, mar hy is noch altyd op it hichtepunt fan syn kinnen. Hy is ek te sjen yn 'e film *[[Star Wars: Episode&nbsp;III&nbsp;– Revenge of the Sith]]* fan 'e ''Star Wars''-prequeltrilogy, dy't tweintich jier foarôfgeande oan 'e oarspronklike filmtrilogy spilet, en teffens yn 'e films fan 'e ''Star Wars''-ferfolchtrilogy, dy't tritich jier letter spylje. Oer dy perioade fan fyftich jier binne der frijwol gjin waarnimbere tekens fan ferâldering by him te bespeuren.

## Sjoch ek
*Chewbacca
Tatooine

**Tatooine** (útspr.: [ˌtætuˈiːn], likernôch: "tet-tû-iin") is in fiktive planeet út 'e ''Star Wars''-franchise, wêrfan't it oerflak foar it measte part út woastinen bestiet. It is in bêzjekleurige, desolate wrâld, dy't in baan folget om in binêre stjer. It grutste en wichtichste plak op Tatooine is Mos Eisley, dat in broeinêst fan misdie is. Tatooine is de thúsplaneet fan 'e Skywalker-famylje. Sawol Luke Skywalker, de haadpersoan yn 'e oarspronklike ''Star Wars''-trilogy, as syn heit Anakin, de haadpersoan yn 'e ''Star Wars''-prequeltrilogy, komme der wei. It is teffens de planeet dêr't de Jedi-master Obi-Wan Kenobi ûnderdûkt nei de útrûging fan 'e Jedi-oarder op befel fan 'e boasaardige keizer Palpatine.

De lokaasje fan Tatooine oan 'e wetteleaze râne fan it Stjerrestelsel hat derfoar soarge dat it in ûnderûntwikkele planeet bleaun is, dêr't de organisearre misdie foar master opslacht. De Keizerlike stoarmtroepers dy't der legere binne, sjogge faak de oare kant út as it giet om 'e hanthavening fan 'e wet. Tatooine wurdt bewenne troch ferskate yntelliginte libbensfoarmen, wêrfan't minsken kolonisten binne dy't har relatyf resint op 'e planeet fêstige hawwe. In protte minsken besykje yn 'e woastyn in bestean op te bouwen as 'fochtboer', troch it opfangen fan wetterdamp. Omreden fan it ûnherberchsume klimaat libje hja ornaris yn ûndergrûnske wenten.

De Hutts, dy't der útsjogge as reuseftige slakken, binne likemin lânseigen op Tatooine, mar hja behearskje dêr de ûnderwrâld. Wol lânseigen binne de Jawa's, humanoïde kjifdiereftige rommelsikers en sjacherders, dy't yn nomadyske clans yn grutte sânkrûpers troch de woastyn doarmje. De oare yntelliginte lânseigen libbensfoarm op Tatooine binne de Tuskenkapers, ek wol bekend as it Sânfolk. Dat binne fûleindich ûnôfhinklike, humanoïde nomaden mei in reputaasje foar kriichshaftigens, dy't lykwols ek tige byleauwich binne. Ta de lânseigen floara en fauna op Tatooine hearre de bantha's, de grutte mar trage riid- en lêstdieren fan 'e Tuskenkapers, en de sarlacc, in reuseftige, semy-selsbewuste, ymmobile, omnivoare plantesoarte.
Loppersum

* Loppersum (Grinslân), in doarp yn de gemeente Iemsdelta yn de provinsje Grinslân.
* Loppersum (gemeente), in eardere gemeente yn de provinsje Grinslân
* Loppersum (Eastfryslân), in doarp yn de gemeente Hinte yn de lânkring Auwerk yn Eastfryslân.
Ben Saunders (sjonger)

**Ben Saunders** (Londen, 9 july 1983) is in Ingelsk Nederlânsk Sjonger.
Saunders docht al fan 1998 ôf mei oan ferskate talintejachten ear't er yn 2011 *The Voice of Holland* wint. Oan dit programma hâld er de nr 1 hit *Kill For a Broken Heart* oer.

## Priveelibben
Ben Saunders waard yn 1983 berne yn Ingelân as twadde yn in gesin fan trije, mar ferhuze yn 1986 op trijejierrige leeftiid nei Nederlân. Njonken sjonger is Saunders ek aktyf as tattoo-artyst en hat syn eigen tattoo-shop. Ben Saunders is in oantal kear troch de rjochter feroardiele foar saken dy't it deiljocht net ferneare kinne. 

## Diskografy
### Studio-albums
Racoon

**Racoon** is in Nederlânske Popgroep oprjochte yn 1997 yn Goes, Seelân. De band brocht yn 2000 syn debútalbum *Till Monkeys Fly* út. Racoon begûn as poprockband mar liet de rockmuzyk al frij rap foar wat it wie en yn 2021 brochten se har earste folsleine Nederlânsktalige album út. Racoon hat njoggen studio-albums en trije live-albums útbrocht.

Harren grutste hits binne *Love you more* (2005), *No mercy* (2011), *Oceaan* (2012) en *Het is al laat toch* (2020) 

## Diskografy
### Studio-albums

### Live-albums

### Kompilaasje-albums
Douwe Bob

**Douwe Bob Posthuma** (Amsterdam, 12 desimber 1992) is in Nederlânske sjonger.
Yn 2012 die Douwe Bob mei oan de talintejacht *De beste singer-songwriter van Nederland*. Douwe Bob brocht yn 2013 syn debútalbum *Born in a storm* út. tegearre mei Gers Pardoel en Kensington wie Douwe Bob op 5 maaie 2014 *Ambassadeur van de vrijheid* en gie mei in helikopter in tal befrijdingsfestivals bydel. Yn 2016 fertsjinwurdige Bob Nederlân op it Eurovisiesongfestival mei it nûmer Slow down, hy behelle yn de finale in alfde plak. Douwe Bob hat fiif studio-albums útbrocht. In 2018 wie Douwe Bob ien fan de fjouwer coaches in it sande seisoen fan de talinetejacht *The Voice Kids*. 

## Priveelibben
Douwe bob waard berne as soan fan keunstner Simon Posthuma en dûnseres *Ellen Benard*. Douwe Bob is in healbroer fan keunstneres *Roselie Posthuma*. Syn famylje is fan Frysk komôf. Desimber 2021 waard Bob heit fan twa dochters en yn maaie 2022 fan in soan berne út trije iepen relaasjes.

## Diskografy
### Studio-albums
't Marnehoes

**'t Marnehoes** is de eardere herfoarme tsjerke fan Wehe yn 'e Grinslânske gemeente It Hegelân. De tsjerke is sûnt 1987 yn besit fan 'e Stifting Alde Grinslânske Tsjerken en tsjinnet hjoeddedei as kultureel sintrum.  

## Skiednis

De tsjerke waard yn it twadde fearn fan de 13e iuw boud, mar eaget troch de bepleistering fan 1880 folle jonger. De toer wie oarspronklik leger en waard yn 1656 ferhege. Oan de tsjerke is it skaai Fan Starkenborgh ferbûn. Under it koer is in grêfkelder fan 'e famylje en Casper Struiwig fike it wapen dat der no boppe de noardlike doar oan 'e muorre yn 'e tsjerke hinget. 

De tsjerke waard yn 1965 op 'e nij ynrjochte en bleau noch oant 1975 yn gebrûk fan 'e herfoarme gemeente. Nei de oerdracht fan de tsjerke liet de stifting de tsjerke ferbouwe. It ferwulft fan it skip is beskildere troch Matthijs Röling en Wout Muller mei foarstellings fan in bolle en in ko yn it skip, wylst yn it koer in skyldpod yn in eksotysk dekor oanbrocht waard. 

Fan de âlde ynrjochting binne noch in preekstoel en in pear banken mei fykwurk út 1726 oanwêzich. Yn 'e súdlike muorre is in epitaaf foar de yn Wehe ferstoarne Jan van Julsingha (1762-1857), by libben oant 1850 boargemaster fan Liens.

Sûnt de ferbouwing fan 1985 tsjinnet it gebou ta kultureel sintrum en krige de tsjerke de namme 't Marnehoes. Yn 'e tsjerke wurde û.o. foarstellings en konserten organisearre.    

## Oargel
It (net mear te bespyljen) oargel waard yn 1923 boud troch Jan Doornbos. It ferdong yn dy tiid in oargel út 1839 fan Abraham Meere. Doornbos brûkte by de bou fan it oargel foar in diel de âlde oargelpipen.

## Ofbylden

Ofbyld:Wehe, 't Marnehoes, oargel.jpg|*Oargel*
Ofbyld:Wehe, 't Marnehoes,epitaaf.jpg|*Epitaaf*


Ofbyld:Wehe, 't Marnehoes, bolle, detail ferwulftbeskildering fan Matthijs Röling en Wout Muller.jpg|*Bolle*
Ofbyld:Wehe, 't Marnehoes, skyldpod, detail ferwulftbeskildering fan Matthijs Röling en Wout Muller.jpg|*Skyldpod*
Triggerfinger

**Triggerfinger** is in Belgyske Rockband oprjochte yn 1998 yn Lier. De band brocht yn 2004 syn debútalbum *Triggerfinger* út. Triggerfinger hat fiif studio-albums en trije live-albums útbrocht. 

## Skiednis
Triggerfinger waard yn 1998 oprjochte troch sjonger Ruben Block, bassist Wladimir Geels en drummer Mario Goossens. Yn 2013 ferliet Geels de band en waard ferfongen troch Paul Van Bruystegem. Yn 2004 kaam it debútalbum *Triggerfinger* út, folge troch it live-album *Faders up* yn 2007. Yn 2015 ferfong Triggerfinger op Oerrock, Kenstington dy't yn 2015 in tal optredens ôfsizze moast, en wie dêrmei de earste ynternasjonale band op Oerrock. Yn 2023 makke bassist Paul bekend de band te ferlitten om him op oare projekten te rjochtsjen, hy ferstoar yn 2025 nei in lang skoft fan siik wêzen.

## Diskografy
### Studio-albums

### Live-albums
Ploffer (Star Wars)

In **ploffer** (Ingelsk: *blaster*) is in fiktyf fjoerwapen út 'e ''Star Wars''-franchise. It is in soarte fan laserpistoal, dat koarte 'ploffen' (*blasts*) enerzjy ôffjurret. It bekendste model ploffer is de E-11, mear in gewear as in pistoal, dat it standertwapen is fan stoarmtroepers fan it Galaktysk Keizerryk. De smokkelder Han Solo, ien fan 'e haadpersoanen yn 'e ''Star Wars''-films, hat in DL-44-ploffer, dy't folle mear op in pistoal liket. Syn wapen is yllegaal modifisearre, sadat it folle gruttere skea oanrjochtet sûnder dat dêr mear enerzjy foar nedich is. 

Gruttere ferzjes fan 'e ploffer binne plofferkanonnen of laserkanonnen, dêr't û.m. rinners mei tarist binne en ek X-wjukjagers en oare lytse romteskippen. It geskut fan 'e grutste romteskippen, lykas de stjerreslachskippen (*star destroyers*) en de deadsstjerren, wurdt foarme troch de swierste ploffers, dy't turbolasers neamd wurde.

In protte soarten ploffers waarden troch de produksje-ûntwerpers fan filmstudio Lucasfilm basearre op 'e ûntwerpen fan echte fjoerwapens. Sa waard de E-11 basearre op it Sterling-masinepistoal, dat yn 'e twadde helte fan 'e tweintichste iuw yn gebrûk wie by it Britske Leger. De DL-44 fan Han Solo waard basearre op 'e Mauser C96, in ier en tige súksesfol automatysk pistoal dat yn sawol de Earste Wrâldoarloch as de Twadde Wrâldoarloch brûkt waard troch de Dútsers. It lûd dat it ôfsjitten fan in ploffer feroarsaket, waard betocht troch produksje-ûntwerper Ben Burtt, dy't mei in hammer sloech op in tuikeabel fan 'e stjoertoer fan in radiostjoerder, en it resultearjende lûd fan deunby opnaam.

## Sjoch ek
*ljochtsabel
Jett Rebel

**Jett Rebel**, berne as **Jelte Steven Tuinstra** (De Haach, 24 jannewaris 1991), is in Nederlânsk multy-ynstrumintalist. 
Jett Rebel brocht yn 2014 syn debútalbum *Venus & Mars* út. Jett Rebel is in solo-artyst dy 't yn wikseljende bandformaasjes live optreedt. Soms allinne, soms mei in achtkoppige band, dan wer yn in trijemansformaasje. De teksten fan Jett Rebel gean benammen oer humaniteit, gelikensens, antyrasisme, gendergelikensens en ferdraachsumens. Jett Rebel hat sân studio-albums en twa live-albums útbrocht. 

## Diskografy
### Studio-albums

### Live-albums
VanVelzen

**VanVelzen** berne as **Roel vann Velzen** (Delft, 20 maart 1978) is in Nederlânsk multy-ynstrumintalist. 
VanVelzen brocht yn 2007 syn debútalbum *Unwind* út. VanVelzen hat fiif studio-albums útbrocht. 

## Diskografy
### Studio-albums

### Kompilaasje-albums
De Krêft

**De Krêft** (Ingelsk: *the Force*) is yn 'e ''Star Wars''-franchise in fiktive metafysyske en rûnombywêzige enerzjy. It is in mystyk ferskynsel, dat in protte wei hat fan in godheid, mar mar skynber apersoneel is. It begryp waard yn 1976 yntrodusearre yn 'e ferboeking fan 'e film *[[Star Wars: Episode&nbsp;IV&nbsp;– A&nbsp;New Hope]]*. Yn dy film, dy't yn 1977 útkaam, wurdt de Krêft omskreaun as "in enerzjyfjild skepen troch alle libbene wêzens […, dat] it Stjerrestelsel gearbynt."

De Krêft kin manipulearre wurde kin troch lju dy't 'Krêft-gefoelich' binne. Der wurdt datoangeande ek wol fan immen sein dat dy persoan 'sterk yn 'e Krêft' is. Dat wol sizze dat hy of sy talint hat foar it manipulearjen fan 'e Krêft. Troch training en meditaasje kinne dyjingen dy't dêrta bejeftige binne, fermogens bemachtigje dy't boppenatuerlik lykje, wêrûnder telekineze, telepaty, foarkennis en de manipulaasje fan fysike enerzjy. Guon lju mei sokke fermogens kinne har ek nei harren ferstjerren noch manifestearje as in geast yn 'e Krêft, en op dy wize ynteraksje hawwe mei de libbenen.

Brûkers fan 'e Krêft binne mar tige minmachtich yn ferhâlding ta de folsleine befolking. De Krêft is it wichtichste ark èn wapen fan twa ridderoarders dy't sûnt minskewitten mei-inoar yn konflikt binne. Dat binne de Jedi, dy't fungearje as bewekkers fan 'e frede yn 'e Galaktyske Republyk en de ljochte kant fan 'e Krêft brûke foar selsferdigening en arbitraazje, en de Sith, dy't de tsjustere kant fan 'e Krêft ynsette foar harren persoanlike doelen en it fersprieden fan eangstme en agresje.

De Krêft is wol ferlike mei eleminten út echte religyen, wêrby't de klam ornaris lein wurdt op it skerpe ûnderskie tusken goed en kwea. Saakkundigen hawwe fêststeld dat it datoangeande in protte liket op dualistyske religyen lykas it soroästrisme en ek op it prinsipe fan yin en yang út it Sineesk universalisme en it taoïsme. De grutte populariteit fan 'e *Star Wars*-franchise hat makke dat 'de Krêft', almeast yn 'e Ingelsktalige foarm *the Force*, wrâldwiid in bekend begryp wurden is. De groet út 'e *Star Wars*-films "Mei de Krêft mei dy wêze" (*May the Force be with you*) is tsjintwurdich ûnderdiel fan 'e popkultuer en, benammen yn it Ingelsk, ek fan 'e sprektaal. 

## Sjoch ek
*Jedi
*Sith
Danny Vera

**Danny Vera** berne as **Danny Polfliet** (Middelburch, 31 maaie 1977) is in Nederlânsk sjonger. 
Danny Vera brocht yn 2003 syn debútalbum *For the Light in Your Eyes* út. Danny Vera hat seis studio-albums en ien live-album útbrocht.

## Biografy
Danny Vera rjochte yn 1999 *Till Dawn* op syn earste band, mei dizze band wûn er yn 2000 de Grutte Priis fan Nederlân, mei Till Dawn hat er meardere optredens yn hiel Nederlân dien. Yn 2002 gie Vera solo fierder, en brocht yn 2003 it album *For the Light in Your Eyes* út. fan 2018 oant en mei 2021 wie Vera ien fan de húsbands fan it Veronica fuotbalprogramma  *Veronica Inside*. Van 2011 oant en mei 2014 de húsband fan it simmerprogramma *Tour du Jour*. It iepeningsnûmer fan dit telefyzjeprogramma *Tomorrow will be mine* bedarre heech yn de hitlisten. Yn 2019 brocht Vera it nûmer *[[Roller Coaster (Danny Vera)|Roller Coaster]]* út it waard in beskieden hit yn 2019 mar yn 2020 bedarre it op nûmer ien yn de Top 2000. Sawol *Tomorrow will be mine* as *Roller Coaster* binne nea op in offisjeel studio-album útbrocht. Roller Coaster is werom te finen op it Kompilaasje-album *Pressure Makes Diamonds 1 & 2* út 2019.

## Diskografy
### Studio-albums

### Live-albums

### Kompilaasje-albums
Chef'Special

**Chef'Special** is in Nederlânske poprockband oprjochte yn 2008 yn Haarlim. De band brocht yn 2011 syn debútalbum *One for the Mrs.* út. Chef'Special hat fjouwer studio-albums útbrocht. 

## Diskografy
### Studio-albums
Navarone

**Navarone** is in Nederlânske hardrockband oprjochte yn 2008 yn Nimwegen. De band brocht yn 2012 syn debútalbum *A Darker Shade of White.* út. Yn 2018 die Navarone mei oan talintejacht *The Voice of Holland* as earste band yn de skiednis fan it programma, se behellen de finale en einigen as twadde. Navarone hat fjouwer studio-albums útbrocht. 

## Diskografy
### Studio-albums
Moke (Nederlânske band)

**Moke ** is in Nederlânske popgroep oprjochte yn 2005 yn Amsterdam. De band brocht yn 2007 syn debútalbum *Shorland* út. Yn 2014 ferliet gitarist Phil Tilli de band, hy waard ferfongen troch gitarist Robin Berlijn earder fan Kane en Fatal Flowers. De teksten fan de band gean benammen oer polityk. Moke hat fjouwer studio-albums en ien live-album útbrocht. 

## Diskografy
### Studio-albums

### Live-albums